Toe die Universiteit van Adamastor se tegniese personeel staak, stem klank-operateur Vida in om die verhoogbestuur by ’n universiteitsproduksie te behartig. Daar ontmoet sy die Hoof van Effektiewe Kommunikasie, Simon Landor. ’n Massiewe protesaksie deur die studente is aan die gang en sy kommunikasie is als behalwe effektief. Vida ontferm haar oor hom.
’n Groot verskeidenheid karakters bevolk hierdie roman wat kommunikasie en verbintenisse in ’n komplekse wêreld ondersoek.